OpenLLM-France/wikimedia huggingface dataset:
# Anna Petronella van Heerden

Anna Petronella van Heerden (Betleem, Orangeko Estatu Librea, 1887ko apirilaren 16a - Lurmutur Hiria, Hegoafrika, 1975eko urtarrilaren 10a) ginekologo eta sufragista hegoafrikarra zen.

## Biografia

Anna Petronellaren gurasoak Josephine Ryneva Beck Horak etxekoandrea eta François Willem van Heerden hainbat landa-hiritako magistratua ziren. Boersen komunitatearen parte zen. Boersen gerran, familiak Lurmutur Hirira joan behar izan zuen 1901ean, eta seminario higanot batera bidali zuten ikastera. 1905ean, Orangeko Estatu Librera itzulita, Emily Hobhouserekin elkartu zen Van Heerden, zeinak eskaini zion John Stuart Millen The Subjection of Women (Emakumeen sujbektibatzea) liburuaren ale bat.
Bloemfonteingo Volkshospitaalean lanean hasi zen 1911n, Harrismithen bere kontsultategi medikoa ireki aurretik. 1923an, doktoretza lortu zuen, Afrikaansen bere tesia defendatu ondoren: Die sogenaamde adenioma van die ovarium, hizkuntza horretan idatziko lehena herrialdean. Handik gutxira, Lurmutur Hirira joan zen ginekologo gisa lan egitera.
Mediku-lanarekin batera, Hegoafrikan 1920ko hamarkadan emakumeek bozkatzeko duten eskubidearen alde egiten zuen. 1930eko hamarkadan, Alderdi Nazional berrian sartu zen. Arkeologiaren zale amorratua izaki, 1931n Palestinako Nahal Me'arot haitzuloan Dorothy Garroden zuzendaritzapean egindako indusketetan parte hartu zuen.
75 urte zituela, bere memorien lehen liburukia argitaratu zuen, medikuntzako ikasle gisa zituen oroitzapenak kontatuz.
Lurmutur Hirian hil zen 1975ean.

## Lanak

* Fascisme – Italië! Duitsland! Suid-Afrika? (1938)
* Kerssnuitsels (1962)
* Die 16e Koppie (1965), bere medikuntza-ikasketei buruzko memoria
* Geslagsregister van die Familie Van Heerden, 1701–1968 (1969)
* Dames XVII (1969)

## Erreferentziak

* 1 2 3 4 5 6 Louise Viljoen. (2008). «Nationalism, gender et sexuality in writing of two Afrikaners women» Social Dynamics: A journal of African studies: pp. 186-202. doi:10.1080/02533950802280063..
* ↑ (Ingelesez) Women Marching Into the 21st Century: Wathint' Abafazi, Wathint' Imbokodo. HSRC Press 2000 ISBN 978-0-7969-1966-3. (Noiz kontsultatua: 2024-02-11).
* ↑ (Ingelesez) Poel, Jean van der. (2007-04-05). Selections from the Smuts Papers: Volume VII, August 1945-October 1950. Cambridge University Press ISBN 978-0-521-03370-1. (Noiz kontsultatua: 2024-02-11).
* ↑ «Supplemental Information 3: An excerpt from Data Downloads page, where users can download original datasets.» dx.doi.org (Noiz kontsultatua: 2024-02-11).
* 1 2
* 1 2 3 4 Smit, Lizelle. (2017-04-28). «‘Speaking’ and ‘silence’ in the memoirs of Petronella van Heerden» Literator 38 (1): 11. ISSN 2219-8237..

## Kanpo estekak
### Lotutako artikuluak

* Sufragisten zerrenda
* Sufragisten zapia
* Suffragette filma
* Emakumeen sufragismoa
* Datuak: Q19903303
# Anna Pérez Pagès

Anna Pérez Pagès (1974ko urriaren 24a – 2024ko martxoaren 28a) kataluniar kazetaria izan zen.

## Bizitza

Ingeles filologia ikasi zuen Bartzelonako Unibertsitatean eta kazetaritza Pompeu Fabra Unibertsitatean. Geroago arte eszenikoetan lizentziatu zen Bartzelonako Unibertsitate Autonomoan. Ibilbide profesionala Ràdio Gràcian hasi eta COM Radion jarraitu zuen, non hainbat programa aurkeztu eta zuzendu zituen, Icult.com barne. Bertan Joan Barril ezagutu zuen, eta horrek 2008an Betevé katean QWERTY programan kolaboratzen hastea proposatu zion.
Geroago, aurkezle gisa hasi zen A Escena programan, Bartzelonako antzerki sektorean espezializatuan, eta lau denboraldi iraun zuen.
Beste hedabide batzuekin ere kolaboratu zuen, hala nola Catalunya Ràdio, TV3, RAC1, Ràdio 4 eta El Periódico, baita Ramon Llull Institutua edo Bartzelonako Kultura Garaikideko Zentroa bezalako erakundeekin ere. Gainera, Mipiatxe ekoiztetxea (2009-2022) sortu zuen, ikus-entzunezko eta kultur arlora bideratutako sare sozialetako edukien sorkuntzan eta kudeaketan espezializatua.
2024ko martxoaren 28an hil zen, minbizia diagnostikatu eta hilabete batzuetara.

## Sariak

* 2022: Arc saria

## Erreferentziak

* 1 2 3 (Katalanez) «El món de la cultura plora la mort de la periodista Anna Pérez Pagès» El matí de Catalunya Ràdio 2024-03 (Noiz kontsultatua: 2024-01-19).
* ↑ (Gaztelaniaz) Colomer, Álvaro. «Luto en el sector cultural barcelonés por la muerte de la periodista Anna Pérez Pagès» La Vanguardia 2024-03-28 (Noiz kontsultatua: 2024-04-19).
* 1 2 (Katalanez) Lleonart, Arnau. «S’ha mort Anna Pérez Pagès, periodista cultural de Betevé» Vilaweb 2024-03-28 (Noiz kontsultatua: 2024-04-19).
* ↑ (Katalanez) «Mor la periodista cultural Anna Pérez Pagès» Betevé 2024-03-28 (Noiz kontsultatua: 2024-04-19).
* ↑ (Katalanez) Serra, Laura. «Consternació per la mort de la periodista cultural Anna Pérez Pagès» Ara 2024-03-28 (Noiz kontsultatua: 2024-04-19).
* ↑ (Katalanez) «El Llull organitza una nova missió d'editors internacionals en el marc de la Setmana del Llibre en català 2021» Institut Ramon Llull 2021-07-23 (Noiz kontsultatua: 2024-04-19).
* ↑ (Katalanez) «Anna Pérez Pagès» CCCB (Noiz kontsultatua: 2024-04-19).
* ↑ (Katalanez) «Mor la periodista cultural Anna Pérez Pagès» Comunicació21 2024-03-28 (Noiz kontsultatua: 2024-04-19).

## Kanpo estekak

* Datuak: Q115600729
# Anna Puu

Anna Puu, jaiotzez Anna Puustjärvi (Outokumpu, Finlandia, 1982ko otsailaren 3a) abeslari eta kantautore finlandiarra da. Pop estiloa lantzan du eta finlandieraz abesten du.

## Biografia

Finlandiako Idols lehiaketan bigarren egin zuen 2008. urtean eta hurrengo urtean atera zuen aurreneko diskoa, bere izena daramana, Anna Puu. "C'est la vie" singlea Finlandiako zerrendetan lehen postuan kokatu zen. lehenengo disko hau eta Sahara izeneko bigarrena ere lehen postuan izan ziren Finlandiako zerrendetan. 2018ko Nälkäinen sydän diskoak ere lortu zuen aurreneko postu hori 2018an.

## Diskografia

* Anna Puu (2009)
* Sahara (2010)
* Antaudun (2012)
* Rakkaudella (2015)
* Melankolian riemut 2009–2015 (2016) - bilduma
* Nälkäinen sydän (2018)

## Erreferentziak

* ↑ (Finlandieraz) HS, Mikko-Pekka Heikkinen. (2019-02-28). «HS:n toimittaja Mari Koppinen kirjoittaa Anna Puun tarinan – kirja ilmestyy syksyllä» Helsingin Sanomat (Noiz kontsultatua: 2022-08-12).
* ↑ (Ingelesez) «Anna Puu Songs, Albums, Reviews, Bio & More» AllMusic (Noiz kontsultatua: 2022-08-12).
* 1 2 «finnishcharts.com - Discography Anna Puu» finnishcharts.com (Noiz kontsultatua: 2022-08-12).
* Datuak: Q457518
* Multimedia: Anna Puu / Q457518
# Anna Puławska

Anna Pulawska (Mrągowo, Varmia-Mazuria (Polonia), 1996ko otsailaren 7a) piraguismoan lehiatzen den kirolari poloniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina lortu zuen, Karolina Najarekin batera, K-2 500 m modalitatean, 1.36,753ko denboraz, Zeelanda Berriako bikotearen (urrezkoa) atzetik eta Hungariakoaren (brontzezkoa) aurretik. Brontzezkoa lortu zuen Poloniako taldearekin K-4 500 m modalitatean, 1.36,445eko denboraz, Hungariako taldearen (urrezkoa) eta Bielorrusiakoaren (zilarrezkoa) atzetik. Hauek osatzen zuten Poloniako taldea: Karolina Naja, Anna Puławska, Justyna Iskrzycka eta Helena Wiśniewska-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | K-2 500 m, emakumezkoa |
| 2020 | Tokio Japonia | 03 ! | K-4 500 m, emakumezkoa |

## Erreferentziak

* ↑ «Anna Pulawska» ICF, 2021-11-05ean begiratua (Ingelesez)
* ↑ «Anna Pulawska» olympedia.org 2021-11-05ean begiratua(Ingelesez)
* ↑ «Anna Pulawska» Olympics.com 2021-11-05ean begiratua (Gaztelaniaz)
* ↑ "Piraguismoa, K-2 500 m, emaitzak 2020" olympedia.org (Ingelesez)
* ↑ "Piraguismoa, K-4 500 m, emaitzak 2020" olympedia.org (Ingelesez)

## Kanpo estekak

* Datuak: Q37583518
# Anguillara Veneta

Anguillara Veneta Italiako udalerri bat da. Paduako probintzian kokatuta dago, Veneto eskualdean. 4.124 biztanle ditu, 21,67 kilometro koadroko azaleran banatuta.

## Mugakideak

Anguillara Venetak honako udalerri hauekin egiten du muga:
Agna Boara Pisani Cavarzere Pozzonovo Rovigo San Martino di Venezze Tribano Bagnoli di Sopra

## Kanpo estekak

* Datuak: Q34665
* Multimedia: Anguillara Veneta / Q34665
# Anguillita

Anguillita, Erresuma Batuko itsasoaz haratagoko Aingira dependentziako uharte bat da, Karibe itsasoan.
* Datuak: Q544131
* Multimedia: Anguillita / Q544131
# Antreville (Hego Carolina)

Antreville Ameriketako Estatu Batuetako erroldak esleitutako leku bat da. Abbeville konderrian dago, Hego Carolina estatuan. 147 biztanle ditu, 10,088432 kilometro koadroko azaleran banatuta.

## Ikus, gainera

* Abbeville konderria

## Kanpo estekak

* Datuak: Q609031
# Antrim GAA

Antrim GAA edota Antrim County Board of the Gaelic Athletic Association (irlanderaz Cumann Lúthchleas Gael Coiste Chontae Aontroma) Ipar Irlandan dagoen Ulster probintzian kokatuko Antrim konderriko gaeldar jokoetako talde bat da. Taldearen koloreak horia eta zuria dira, konderriaren kolore ofizialak hain zuzen ere.
Etxeko partiduak Belfast hiriko Casement Park eta Ballycastleko Páirc Mac Uílín estadioetan jokatu ohi ditu.

## Tituluak
### Futbol Gaelikoa
#### All-Ireland Senior Football Championship

| Konderria | Irabazitako finalak | Galdutako finalak | Irabazitako txapelketak urtez-urte |
| Antrim | 0 | 2 | |

#### National Football League

| Konderria | Irabazitako finalak | Galdutako finalak | Irabazitako ligak urtez-urte |
| Antrim | 0 | 0 | |

### Hurlinga
#### All-Ireland Senior Hurling Championship

| Konderria | Irabazitako finalak | Galdutako finalak | Irabazitako txapelketak urtez-urte |
| Antrim | 0 | 2 | |

#### National Hurling League

| Konderria | Irabazitako finalak | Galdutako finalak | Irabazitako ligak urtez-urte |
| Antrim | 0 | 0 | |

## Kanpo estekak

* Antrim GAA taldearen webgune ofiziala (Ingelesez)
* Datuak: Q1778415
ieaElkarte Atletiko Gaelikoaren Liga Nazionalak (2018ko denboraldia) :
# Antrim konderria (Michigan)

Antrim konderria (ingelesez: Antrim County) Michiganko konderri bat da, Ameriketako Estatu Batuetan. Hiriburua Bellaire da. 2010eko zentsuaren arabera 23.580 biztanle zituen, Antrim kilometro koadroko azaleran.

## Geografia

Antrim konderriak 1.558,58 kilometro koadro ditu. Horietatik 326,51 ura dira. Beste 1.232,06 lurra dira. Biztanleria dentsitatea 15,13 da.

## Demografia

2010eko zentsoan bizi ziren 23.580 pertsonetatik 22.950 txuriak edo hispanoak dira. Horietatik hispano edo latino kategorian 404 dira. 35 beltzak edo afroamerikarrak. 224 amerikar natiboak ziren eta 8 Hawaii edo Pazifikoko irletako natiboak. 47 asiarrak ziren. Bestelako arraza bat kategorian 11 biztanle daude. Bukatzeko euren burua arraza bat baino gehiagotan 305 pertsonek kokatzen zuten.

### Biztanleria piramidea
## Kanpo estekak

* Datuak: Q490807
* Multimedia: Antrim County, Michigan / Q490807
# Antrifttal

Antrifttal Alemaniako udalerria da. Hessen estatuan dago, [[Vogelsberg barrutia|Vogelsberg]] barrutian. 2014an 1.972 biztanle zituen 26,59 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q427672
* Multimedia: Antrifttal / Q427672
# Antrim

    Artikulu hau hiriari buruzkoa da; konderria gaitzat duena beste hau da: «Antrimeko konderria»
Antrim (irlanderaz Aontroim eta Ulsterko eskozieraz Antrìm, Anthrim edo Entrim) izen bereko konderriaren hiriburua da. Neagh lakuaren ertzean kokaturik dago eta 2001eko erroldan 20.001 biztanle zituen. Belfast 35 kilometrotara dauka, ekialdera.

## Etimologia

Aontroim hitzak "mendilerro luzea" esan nahi du.

## Historia

Eduardo III.a Ingalaterrakoa errege zela 1642an itsas gudu handia izan zen Neagh lakuan, Antrim parean, irlandarren eta ingelesen artean. Massereene and Ferrard bizkondeak irabazi eta 1662an gaztelua eraiki zuen Antrimen.
1798an lau mila irlandarrek gaztelua erasotu zuten baina berriz ere galtzaile atera ziren. Antrimeko gudua izenaz ezagutzen da gertakari hau.

## Klima

Datu klimatikoak (Aldergrove (erdigunetik 6 kilometro hegoaldera), 1971-2000) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 14.0 | 14.9 | 20.2 | 21.8 | 26.1 | 29.0 | 29.4 | 28.0 | 25.6 | 21.8 | 16.4 | 14.4 | 29.4 |
| Batez besteko tenperatura maximoa (°C) | 6.8 | 7.3 | 9.1 | 11.6 | 14.7 | 17.1 | 19.0 | 18.6 | 16.1 | 12.8 | 9.3 | 7.5 | 12.5 |
| Batez besteko tenperatura minimoa (°C) | 1.5 | 1.6 | 2.6 | 3.9 | 6.3 | 9.1 | 11.4 | 11.1 | 9.1 | 6.8 | 3.5 | 2.3 | 5.8 |
| Erregistraturiko tenperatura minimoa (°C) | -12.8 | -11.7 | -12.2 | -5.1 | -3.3 | -1.2 | 2.2 | 1.1 | -2.2 | -4.4 | -8.6 | -14.2 | -14.2 |
| Pilatutako prezipitazioa (mm) | 86.9 | 59.7 | 68.1 | 56.9 | 56.3 | 60.8 | 66.2 | 76.5 | 80.1 | 88.0 | 79.6 | 83.3 | 862.4 |
| Euri egunak (≥ 1 mm) | 15.3 | 11.9 | 14.5 | 11.0 | 11.4 | 11.2 | 12.2 | 13.0 | 12.9 | 13.9 | 14.1 | 14.3 | 155.7 |
| Eguzki orduak | 45.6 | 64.4 | 93.3 | 150.6 | 189.4 | 166.5 | 151.9 | 146.0 | 117.6 | 90.5 | 58.5 | 39.4 | 1313.7 |
| Iturria: Met Office ||||||||||||||

## Ondasun nabarmenak

* Shaneren gaztelua: O'Neill familiaren gaztelu hau 1345ean eraiki zen.
* Dorre zirkularra: 93 metroko altuera duen dorre irlandarra.
* Merkatu etxea.

## Erreferentziak

* ↑ Aldergrove 1971-2000 averages. Met Office (Noiz kontsultatua: 22 Sep 2011).

## Kanpo estekak

* Datuak: Q609235
* Multimedia: Antrim, County Antrim / Q609235
# Antrim (New Hampshire)

Antrim Ameriketako Estatu Batuetako inkorporatutako herri bat da. Hillsborough konderrian dago, New Hampshire estatuan. 2.651 biztanle ditu, 36,5 kilometro koadroko azaleran banatuta.

## Ikus, gainera

* Hillsborough konderrian

## Kanpo estekak

* Datuak: Q2076351
* Multimedia: Antrim, New Hampshire / Q2076351
# Antrim konderria

Antrim Konderria (irlanderaz Aontroma), Erresuma Batuaren Ipar Irlandako sei konderrietako bat da. 3.046 km koadroko azalera du eta 616.000 biztanle inguru.

## Geografia
### Natura

Irlandaren ipar-ekialdeko kostaldea hartzen du, Belfastetik igotzen hasi eta Bushmillsera iritsi arte. Barnealdetik Neagh lakuraino ere iristen da.
Muino ugarik osatzen dute konderria, altuera handia ez duten arren. Nabarmenenak Trostan (550 m), Knocklayd (514 m) eta Slieveanorra (508 m) dira.

### Hiriak

Bere hiriburua Antrim da. Beste zenbait hiri edo herri garrantzitsu:
* Belfast/Béal Feirste (267.500 biztanle, metropoli eremuak 641.638), zati bat Downeko konderrian.
* Lisburn/Lios na gCearrbhach (71.465), zati bat Downeko konderrian.
* Newtownabbey/Baile Úr na Mainistreach (62.056)
* Ballymena/an Baile Meánach (28.717)
* Carrickfergus/Carraig Fhearghais (27.201)
* Antrim/Aontroim (20.001), hiriburua
* Larne/Latharna (18.228)

## Historia

Ez da ezagutzen noiz sortu zen Antrim baina XIV menderako jadanik bazen eta XVI mendean konderriak eratu zirenerako jadanik ongi finkaturik zeuden Antrim eta Down.
Lurraldea Mesolitikoan populatu zen eta ondoren zeltak iritsi ziren, Darini leinua zehazki. Erdi Aro goiztiarrean gaur egungo konderriaren hegoaldea Ulidia Erresumaren barnean zegoen eta iparraldea berriz, Eskozia mendebaldearekin batera, Dál Riada Erresuman. Vikingoen erasoak hasi ziren VIII mendean eta hauen eraginak bertan iraun zuen harik eta XII mendean Ulster Erresuma eratu zen arte. Ordurako jadanik anglo-normandiarrek konkistatua zeukaten lurraldea. 1315 urtean gaeldarrek Edward Bruce buru zutela lurralde guztia berreskuratzea lortu zuten, britainiarren menpeko Carrickfergus gaztelua ezik.
XV mendean ingelesen eta eskoziarren kolonizazioa iritsi zen. Antrimeko konderria eratu eta hamasei baroierritan banatu zuten, bakoitzak agintari britainiar bat zuelarik. 1777an Belfasten liho lantegia sortzearekin batera hasi zen konderriaren industrializazioa. 23 urte pasa zirenerako jadanik 27.000 pertsona ari ziren liho lantegietan lanean. Ondoren etorriko ziren beste industria batzuk ere, tartean mundu mailako ospea izan zuen ontzigintza.
XX mendea istilutsua izan da. Irlandaren zatiketa gogorra izan zen eta 60. hamarkadaren ondoren errepublikar eta unionisten arteko borrokek markatu dute Antrimeko gizartea.

## Ondasun nabarmenak

* Erraldoien Galtzada, Gizateriaren Ondarea.
* Carrickfergus gaztelua
* Dunluce gaztelua
* Kinbane gaztelua
* Belfasteko muralak: Falls Road eta Shankill Road
* Titanic Belfast museoa
* Glens of Antrim eskualdea
* Carrick-a-Rede sokazko zubia
* Glenariff Basoa

## Iruditegia

* Belfasteko udaletxea.
* Titanic Belfast museoa.
* Ballycastle.
* Carrickfergus gaztelua.
* Dunluce gaztelua.
* Kinbane gaztelua.
* Erraldoien Galtzada.
* Erraldoien Galtzada.
* Carrick-a-Rede sokazko zubia.
* Glenariff Basoa.
* Fair Head lurmuturra.
* Rathlin uhartea.

## Kanpo estekak

* Datuak: Q189592
* Multimedia: County Antrim / Q189592
# Antrim udalerria, Wyandot konderria (Ohio)

Antrim udalerria Ameriketako Estatu Batuetako Ohio estatuko udalerri bat da, Wyandot konderrian. Azken zentsuaren arabera 1.155 biztanle zituen, 32.3 milia karratu (84 km$^2$) eremuan.

## Ekonomia

2020ko zentsuaren arabera, Antrim udalerriak 542 etxebizitza zeuden. Per capita diru-sarrerak 38.846 estatubatuar dolar ziren.

## Kanpo estekak

* Datuak: Q4777353
* Multimedia: Antrim Township, Wyandot County, Ohio / Q4777353
# Antro mastoideo

Antro mastoideoa edo mastoideko barrunbea mastoide apofisiaren barrunbe nagusia da, erdiko belarriarekin komunikatua. Aire espazio hauek soinu-errezeptore gisa funtzionatzen dute.

## Erreferentziak

* ↑ Euskalterm: [Otorrinolaringologia Hiztegia ] [2015]

## Kanpo estekak

* Datuak: Q5367024
# And Soon the Darkness

And Soon the Darkness (euskaraz Eta Laster Iluntasuna), 1970eko Robert Fuest ingelesak zuzendutako thriller film bat da. Pamela Franklin, Michele Dotrice eta Sandor Elès aktoreek antzeztu zuten.
2010ean izenburu berdineko berregokitzapen filma izan zuen.

## Argumentua

Oharra: Atal honek istorio osoa edo amaiera argitzen du.
Frantzia, Jane (Pamela Franklin) eta Cathy (Michele Dotrice) oporraldian herrialdeko landa eremuan barna bidaiatzen ari diren Nottingham hiriko bi erizain gazte dira. Errepide bazterean atseden hartzera gelditzen direnean, Cathyk eguzkia hartzea erabakiko du, biek eztabaidatu eta Janek bidaia bakarrik jarraitzea erabakiko du. Handik gutxira, bere erabakia berpentsatu eta Cathyz banandu zen lekura itzuliko da, baina bertan ez du inor topatuko. Motorzale baten presentzia etengabeak aztoraturik, Janek bertako jendarmeari (John Nettleton) misterioa argitzeko laguntza eskatuko dio.

## Aktoreak

* Pamela Franklin: Jane
* Michele Dotrice: Cathy
* Sandor Elès: Paul
* John Nettleton: Jendarmea
* Clare Kelly: Eskolako zuzendaria
* Hana Maria Pravda: Lassal andrea
* John Franklyn: Agurea
* Claude Bertrand: Lassal
* Jean Carmet: Reiner
* André Maranne: Irratiko DJa (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q2846033
# And Soon the Darkness (2010eko filma)

And Soon the Darkness (euskaraz Eta Laister Iluntasuna), 2010eko Marcos Efronek zuzendutako misteriozko thriller film bat da. Amber Heard, Karl Urban eta Odette Annable aktoreek antzeztu zuten.
1970eko izenburu berdineko britainiar filmaren berregokitzapena da.

## Argumentua

Oharra: Atal honek istorio osoa edo amaiera argitzen du.

## Aktoreak

* Amber Heard: Stephanie
* Karl Urban: Michael
* Odette Annable: Ellie
* Gia Mantegna: Camila
* Adriana Barraza: Rosamaria
* Michel Noher: Chucho
* Luis Sabatini: Luca
* César Vianco: Calvo
* Maria Salome Cari: Emakume garbitzailea
* Matias Paz Conde: Tipo mehea
* Andrea Verdun: Zerbitzaria
* Nicolas Dolensky: Tipo ederra
* Hugo Miranda: Gizona
* Walter Pena: Mekanikaria
* Javier Luna: Tabernaren jabea
* Esteban Pastrana: Tabernaria
* Daniel Figuereido: Pedro
* Jorge Booth: Hernán

## Kanpo estekak

* IMDBko fitxa irakurgai (Ingelesez)
* Datuak: Q543642
# And Then We Danced

And Then We Danced 2019ko Levan Akin suediar zinema zuzendariaren film dramatiko bat da.
2019ko Cannesko Zinemaldian estrenaitu zen.

## Argumentua

Oharra: Atal honek istorio osoa edo amaiera argitzen du.
Merab gazte-gaztetik trebatu da Georgiako Dantza Konpainia Nazionalean, bere dantza-kide Maryrekin batera. Bere mundua hankaz gora jartzen da Irakli karismaduna eta arduragabea heltzen denean, bai bere aurkari nagusi bai desira bihurtzen da eta. Inguru kontserbadore honetan, Merabek askatu eta dena arriskuan jartzeko beharrean aurkitzen du bere burua.

## Aktoreak

* Levan Gelbakhiani: Merab
* Ana Javakishvili: Mary
* Anano Makharadze
* Bachi Valishvili: Irakli
* Giorgi Tsereteli: David
* Ninutsa Gabisonia
* Tamar Bukhnikashvili: Teona

## Erreferentziak

* ↑ «And Then We Danced» Quinzaine des Réalisateurs 2019-5-28.

## Kanpo estekak

* Datuak: Q63800585
# Andacollo

Andacollo Txileko erdialdeko komuna eta hiri bat da, Coquimbo eskualdeko Elqui probintzian kokatuta. 2002ko erroldan, 10.288 biztanle zituen.

## Kanpo estekak

* (Gaztelaniaz) Andacolloko udalaren webgunea.
* Datuak: Q3602
* Multimedia: Andacollo, Chile / Q3602
# And the Band Played Waltzing Matilda

And the Band Played Waltzing Matilda (euskaraz Eta Bandak Matilda Dantzan Jotzen Zuen) 1971an Eric Bogle eskoziar-australiar kantautoreak musikatu eta idatzitako abesti bat da. Abestiaren hitzek gerren arrazoi eza eta ankerkeria nahiz gudan loria bilatzen dutenak kritikatzen dituzte.
Abestiaren protagonista Lehen Mundu Gerran borrokatzera Australiatik atera eta Gallipoliko guduan parte hartzen duen gazte baten gazi-gezak kontatzen ditu. Ondoren, gudu horretan helbarri gelditu, bere jaioterrira itzuli, han inor zain ez duela ikusi eta urtero gerra beteranoen manifestaldiak bere aurretik iragaten ikustean gerra hartan burututako sakrifizioa alperrikakoa dela ikusiko du.
Abestiaren amaieran Waltzing Matilda australiar baserritar abesti herrikoiaren doinua jo ohi da, hain justu ere abestiaren izenburuak aipatzen duena.
Abesti honen musika talde eta abeslari ugariren ondorengo bertsio ugari izan dira, horien artean: The Dubliners, Ronnie Drew, The Clancy Brothers, Joan Baez, The Pogues...

## Kanpo estekak

* Eric Bogle kantautorearen jatorrizko And the Band Played Waltzing Matilda abestia entzungai (Ingelesez)
* Ronnie Drew musikariaren And the Band Played Waltzing Matilda abestiaren bertsioa entzungai (Ingelesez)
* The Pogues musika taldearen And the Band Played Waltzing Matilda abestiaren bertsioa entzungai (Ingelesez)
* Joan Baez abeslariaren And the Band Played Waltzing Matilda abestiaren bertsioa entzungai (Ingelesez)
* The Clancy Brothers musika taldearen And the Band Played Waltzing Matilda abestiaren bertsioa entzungai (Ingelesez)
* Datuak: Q489601